Se suprimeix el tercer paràgraf de la lletra b de l'article 17 del Decret legislatiu 1/1994.
S'afegeix un segon paràgraf a l'article 17 del Decret legislatiu 1/1994, amb el text següent:
"La representació de les administracions públiques i de les entitats i les corporacions de dret públic en els òrgans de govern de les caixes d'estalvis, fins i tot quan tenen la condició d'entitat fundadora, no ha de superar en conjunt el 50% dels drets de vot en cadascun dels dits òrgans."
S'afegeix una lletra f a l'apartat 1 de l'article 20 del Decret legislatiu 1/1994, amb el text següent:
"f) Els qui hagin exercit durant més de vint anys, en la mateixa caixa o en una altra, els càrrecs de membre del consell d'administració o de director o directora general.
A aquests efectes, s'ha d'acumular el temps d'exercici en ambdós càrrecs encara que no s'hagin exercit continuadament."
S'afegeix un apartat 3 a l'article 27 del Decret legislatiu 1/1994, amb el text següent:
La renovació dels òrgans de govern es produeix dins el primer semestre natural de l'exercici que correspongui en l'assemblea general ordinària o en l'assemblea extraordinària tinguda a continuació de l'anterior."
S'afegeix una lletra f a l'apartat 1 de l'article 40 del Decret legislatiu 1/1994, amb el text següent:
"f) L'establiment del límit d'edat màxim per a ésser elegit membre del consell d'administració i de la comissió de control.
Mentre no s'estableixi, aquest límit és de setanta anys."
S'afegeix un apartat 2 a l'article 40 del Decret legislatiu 1/1994, amb el text següent:
El mandat dels membres dels òrgans de govern és de quatre anys.
Mentre no s'hagi complert el mandat per al qual van ésser designats i llevat dels casos establerts per l'article 22, el nomenament dels consellers generals és irrevocable."
Es modifica l'apartat 2 de l'article 43 del Decret legislatiu 1/1994, que resta redactat de la manera següent:
Les inscripcions corresponents en el Registre d'Alts Càrrecs de les Caixes d'Estalvis de Catalunya són un requisit previ per a l'efectivitat dels càrrecs subjectes a inscripció.
S'entén que la inscripció es produeix automàticament un cop transcorreguts vint dies hàbils des de la comunicació del nomenament a l'òrgan competent sense que aquest l'hagi denegada motivadament.
Els actes atorgats per les persones nomenades conserven la validesa fins a la inscripció en el dit Registre."
S'afegeix un incís a la lletra d de l'article 47 del Decret legislatiu 1/1994, amb el text següent:
"A aquests efectes, les propostes de la Federació han d'ésser informades prèviament per la comissió mixta integrada per representants de la Generalitat i de la mateixa Federació que es reguli per reglament."
Es modifica l'apartat 1 de l'article 33 del Decret legislatiu 1/1994, que resta redactat de la manera següent:
El consell d'administració nomena entre els seus membres el president o presidenta, el qual ho és alhora de l'entitat, per majoria de dos terços, i un vicepresident o vicepresidenta o més, que el substitueixen per ordre.
Nomena també un secretari o secretària, el qual pot ésser membre del consell d'administració.
En el cas de caixes d'estalvis fundades per una entitat pública, els estatuts poden atribuir-ne la presidència a un o una vocal del consell d'administració designat per aquesta entitat."